Kemmental

**Kemmental** estas komunumo en la distrikto Kreuzlingen de Kantono Turgovio, Svislando. Ĝi havis 2203 loĝantojn je la 31-a de decembro 2007.

## Geografio 
Kemmental situas sur la montoĉeno Seerücken sude de Kreuzlingen. La komunumo konsistas el la vilaĝjo Alterswilen, Altishausen, Ellighausen, Lippoldswilen, Neuwilen, Siegershausen, Dotnacht kaj Hugelshofen. Sian nomon Kemmental, kiu signifas "Valo de Kemme", la komunumo ricevis de la rivero Kemme, kiu trafluas la komunumon de oriento al okcidento.

## Najbaraj komunumoj 
Kemmental limas en okcidento al Wigoltingen kaj Wäldi, en nordokcidento al Tägerwilen, en nordoriento al Kreuzlingen, en oriento al Lengwil, en sudoriento al Berg, en sudo al Weinfelden kaj en sudokcidento al Märstetten.

## Trafiko 
Kemmental disponas en Siegershausen pri stacidomo de la trajnlinio de Konstanco tra Kreuzlingen al Weinfelden. La ceteraj municipoj de Kemmental atingeblas ek de Siegershausen per diversaj buslinioj.

## Historio 
La unua dokumenta mencio de municipo sur la teritorio de la hodiaŭa komunumo Kemmental estas tiu de Dotnacht kiel *Tottinheiche*, kiu datiĝas el la jaro 824. En la jaro 1159 estis menciitaj Neuwilen kiel *Nunewillare* kaj Altishausen kiel *Altinshusin*. Sekvis la mencio de Hugelshofen en 1176 kiel *Hugolteshouen*. El la jaro 1248 datas la unua mencio de Alterswilen kiel *Alterswilaer*. Lippoldswilen estis menciita en la jaro 1303 *Lupoltwile* kaj Ellighausen 1331 kiel *Adlikusen*.

La komunumo Kemmental fondiĝis la 1-an de januaro 1996 per la kunigo de la municipkomunumoj Alterswilen, Hugelshofen kaj la lokkomunumoj Alterswilen, Altishausen Ellighausen, Lippoldswilen, Neuwilen, Siegershausen, Dotnacht kaj Hugelshofen.

## La unuopaj vilaĝoj 
### Alterswilen 
La vilaĝo kaj iama komunumo Alterswilen situas en la centro de la hodiaŭa komunumo Kemmental inter Hugelshofen kaj Siegerhausen.

Dosiero:Alterswilen preghejo 320.JPG|Preĝejo de Alterswilen
Dosiero:Alterswilen 314.JPG|Alterswilen vidita de Dotnacht

* Alterswilen en la Historia Leksikono de Svislando

### Altishausen 
Altishausen estas strat vilaĝo en sudokcidento de la komunumo Kemmental, ĉe la vojo de Siegerhausen al Berg.

Dosiero:Altishausen 337.jpg|Vilaĝeniro
Dosiero:Altishausen 339.JPG|Faktrabdomoj
Dosiero:Altishofen 340.JPG|Loĝdomoj en Altishausen
Dosiero:Altishofen 341.JPG|Loĝdomoj kaj fruktarboj en Altishausen

* Altishausen en la Historia Leksikono de Svislando

### Dotnacht 
Antaŭ la kreo de la komunumo Kemmental la vilaĝo Dotnacht ĝis la 31-a de decembro 1995 apartenis al la municipa komunumo Hugelshofen. Ĝi situas ĉe la kantona vojo inter Hugelshofen kaj Alterswilen.

Dosiero:Dotnacht 313.JPG|Dotnacht
Dosiero:Dotnacht 312.JPG|Vilaĝenironde Dotnacht

* Dotnacht en la Historia Leksikono de Svislando

### Ellighausen 
* Ellighausen en la Historia Leksikono de Svislando

### Hugelshofen 
La iama municipa komunumo Hugelshofen nombris 1990 325 loĝantojn. Dum la tempo de la okupado de la Svisa Ĵurkomunumo ĝis la Helveta Revolucio de 1798 Hugelshofen estis aparta tribunalejo, kiu estis rekte submetita al la ĵurkomunuma vokto.

Dosiero:Hugelshofen 292.JPG|Kasteleto en Hugelshofen
Dosiero:Hogelshofen restoracio Hirschen 294.JPG|Restoracio Hirschen en Hugelshofen
Dosiero:Hugelshofen faktrabdomo 295.JPG|Faktrabdomo en Kemmental
Dosiero:Hugelshofen preghejo 298.JPG|Preĝejo de Hugelshofen

* Hugelshofen en la Historia Leksikono de Svislando

### Lippoldswilen 
* Lippoldswilen en la Historia Leksikono de Svislando

### Neuwilen 
* Neuwilen Historia Leksikono de Svislando

### Siegershausen 
En Siegershausen situas la stacidomo de la fervojlinio de Konstanco al Weinfelden. La stacidomo estas servata de regionaj trajnoj de la entrepreno THURBO. Ĝia unua dokumenta mencio datiĝas el la jaro 1227 kiel *Sigehardishusin*. Siegershausen estis propra komunumo ĝis la 31-a de decembro 1995. Al ĝi apartenis ekde la 1-a de januaro ankaŭ la vilaĝoj Dippishausen kaj Oftershausen, kiuj ĝis tiam formis la komunumo Dippishausen-Oftershausen. En 1990 Siegershausen havis 403 loĝantojn.

Dosiero:BhSiegershausen.jpg|Stacidomo de Siegershausen
Dosiero:Siegershausen stacidomo 334.JPG|Stacidomo de Siegershausen
Dosiero:Siegershausen 328.JPG|Statuo de Lucky Luke antaŭ la restoracio Sonnenhof
Dosiero:Siegershausen faktrabdomo 331.JPG|Faktrabdomo en Siegershausen

## Konataj personecoj 
* Sebastian Vettel, monda ĉampiono de la aŭtomobila Formulo 1 por la jaro 2010 loĝas kaj vivas ek de 2009 en Kemmental.

## Vidu ankaŭ 
* Siegershausen (stacidomo)

## Eksteraj ligiloj 
* Oficiala retejo de la komunumo Kemmental